Татарстан Республикасы Түбән Кама муниципаль районы Кармалы авыл җирлеге составына керүче Кармалы торак пунктында

**ГРАЖДАННАР ҖЫЕНЫ КАРАРЫ**

2019 елның 7 ноябре № 2

«Россия Федерациясендә җирле үзидарә оештыруның гомуми принциплары турында» Федераль законның 25.1, 56 статьялары, «Татарстан Республикасында җирле үзидарә турында» Татарстан Республикасы Законының 35 статьясы нигезендә, Татарстан Республикасы Түбән Кама муниципаль районы Кармалы авыл җирлегенең Кармалы торак пунктында гражданнар җыены КАРАР БИРДЕ:

1. Түбән Кама муниципаль районының Кармалы авыл җирлеге Кармалы торак пункты территориясендә яшәү урыны буенча теркәлгән һәр балигъ булган кешедән, 1 төркем инвалидлар, Бөек Ватан сугышы ветераннары һәм катнашучыларыннан, Бөек Ватан сугышы ветераннарының тол хатыннарыннан, көндезге уку формасы буенча белем алучы студентлардан тыш, 300 сум күләмендә 2020 елда үзара салым кертергә. Әлеге сумманың 50% ы күләмендә 2 төркем инвалидлар түли.

Алынган акчаларны Кармалы авылында Ленин һәм Яр буе урамнарында янгын гидрантларын урнаштыруга, Кармалы авылындагы поселок эчендәге юлларны төзекләндерүгә юнәлдерергә.

Гражданнар җыенында рәислек итүче А.Д. Кубышкин

Кармалы авыл җирлеге башлыгы А.Д. Кубышкин